Sangogrupo

Sangogrupo o sanguina tipo esas klasifikuro di sango apogata sur la prezenteso di heredinta antigeni en la surfaco di reda celuli dil sango. Ta antigeni povas esar proteini, karbohidrati, glikoproteini o glikolipidi, dependanta de la sistemo uzata por klasifikar sangogrupi. Kelka antigeni anke anke povas esar prezenta en la surfaco di altra tipi di celuli de diversa tisui. Existas 33 sistemi di sangogrupi en homi, nune agnoskata dal internaciona societo por transfuzo di sango.

 Sistemo 
La sistemo ABO esas la maxim importanta sistemo di sangogrupo por transfuzo di sango en homi. L'asociita anti-A ed anti-B antikorpi ordinare esas imunoglobulino M. Personi kun tipo di sango "A" havas reda globuli kun antigeni "A" en lua surfaco, ed antikorpi kun antigeni "B" en la plasmo. Personi kun tipo di sango "B" havas reda globuli kun antigeni "B" en lua surfaco, ed antikorpi kun antigeni "A" en la plasmo. La personi kun tipo di sango "O" o "0" ne havas antigeni "A" o "B" en la surfaco di lua reda globuli ma havas antikorpi kontre la du en la plasmo. Fine, la personi kun tipo di sango "AB" havas la du antigeni "A" a "B" en la surfaco di lua reda globuli ma havas nula antikorpi kontre la du en lua plasmo.

Infre esas tabelo qua montras kom fenotipi A, B, AB ed O formacesas, segun singla pari di geni:

FenotipoGenotipo A   AA od AO B   BB od BO AB  AB O   OO

Kategorio:Homala korpo